Sesjarige verdrink in PMB-rivierFoto verskaf deur ER24 ŉ Sesjarige seun het Saterdag in ŉ rivier in Pietermaritzburg in KwaZulu-Natal verdrink. Ross Campbell, woordvoerder van ER24, het gesê paramedici is omstreeks 17:00 na die Mzunduzirivier in Sobantu buite Pietermaritzburg ontbied. “Die plaaslike gemeenskap het gehelp om die seun uit die rivier te haal, maar dit was ongelukkig te laat. Paramedici kon hom nie bybring nie en hy is op die toneel dood verklaar.” Die polisie was ook op die toneel en stel verder ondersoek in.